Battlefield 1942

Battlefield 1942 er et svensk-amerikansk førstepersonsskytespill til PC, utviklet av Digital Illusions CE og utgitt høsten 2002. Spillet kan spilles i enspillermodus mot roboter, eller i flerspillermodus mot andre spillere via LAN eller internett. Spillet har lagt handlingen til kjente slagmarker fra andre verdenskrig. Det er lagt større vekt på spillbarhet enn på realistisk handling, men spillområdene er basert på virkelige steder.

Under spillet velger man mellom fem forskjellige roller som infanterist, og man kan bemanne alt fra jagerfly og bombefly, til store krigsskip, hangarskip og kystartilleri. Man kan kjøre pansrede personellkjøretøyer, stridsvogner, jeeper og man kan kontrollere stasjonære våpen.

Det er gitt ut fem oppfølgere: Battlefield Vietnam, som foregår under Vietnamkrigen, Battlefield 2, som omhandler mer moderne krigføring, Battlefield 2142 med handling fra framtiden, Battlefield 3 som i likhet med Battlefield 2 er situert i moderne krigføring og Battlefield 4 som er i omtrent det samme som Battlefield 3. Battlefield 3 var også første spill i Battlefield-serien med en lineær Campaign-modus for singleplayer-modus.

 Oppbygging 
 Lag 
Spillerne velger om de ønsker å spille for de allierte eller for aksemaktene. Avhengig av hvilket kart som benyttes, er de allierte Canada, Sovjetunionen, Storbritannia eller USA, mens aksemaktene er Japan eller Tyskland. Soldatene har våpen og krigsutstyr ettersom hvilket land de er fra. I klankamper (forhåndsarrangerte kamper mellom spillere på faste lag) er det vanlig at det spilles to runder på hvert lag, så begge lagene får spille både som aksemakt og som alliert.

 Klasse 
Når en runde i spillet starter, eller en spiller spawner, må spilleren ha valgt en klasse. Det er fem forskjellige klasser å velge mellom:

 Active Scout (engelsk for speider); også populært kalt sniper blant spillere. Scout er utstyrt med en rifle som hovedvåpen, lik den som er brukt av ingeniør-soldater (unntak for kart fra Stillehavet, hvor ingeniør-soldatene er utstyrt med halvautomatiske rifler), med påmontert kikkertsikte. Dette gir scoutene en fordel når fienden er langt unna, men gjør den tilsvarende svakere i nærkamp. Scoutene er i tillegg utstyrt med en håndholdt pistol, håndgranater, kniv og en kikkert som kan brukes for å angi mål for artilleri under spillet.
 Active Assault (engelsk for infanteri/angrepssoldat). Disse er utstyrt med en tyngre automatrifle som hovedvåpen. De er i tillegg utstyrt med håndholdt pistol, håndgranater og en kniv.
 Active Antitank er utstyrt med panservern som hovedvåpen. Denne klassen er sterk mot stridsvogner, men svak mot andre infanterister. Panservern-soldater er også utstyrt med håndholdt pistol, granater og en kniv.
 Active Medic (engelsk for sanitetssoldat) er svært mye brukt i klankamper og «public» (servere åpen for alle som følger serverens regler). Medicens hovedvåpen er makinpistol. Denne er noe svakere enn automatriflene som assaultene er utstyrt med, spesielt på avstand, men er noe lettere å håndtere (rekyl er lagt inn i spillet). Det som gjør denne så populær, er at det følger med en anvendelig medicpakke (førstehjelpsskrin). Denne healer (reparerer helsen) til soldatene. Den healer først medspillere som mangler helse, før den healer helsen på medicsoldaten selv. På grunn av spillets konsept med å erobre og forsvare flaggposter, er sanitets-soldatene anvendelig for å oppnå progresjon mot konseptet med å erobre flagg. Sanitets-soldaten er også utstyrt med håndholdt pistol, håndgranater og en kniv.
 Active Engineer (ingeniørsoldat) er også en mye brukt klasse. Ingeniør-soldaten er utstyrt med en rifle som hovedvåpen. På kartene fra Stillehavet er riflen halvautomatisk, det vil si at man kan tømme magasinet raskt. På alle andre kart er riflen manuell, den får et lite opphold mellom hvert avfyrt skudd. Det er imidlertid ikke Ingeniør-soldatens hovedvåpen som utgjør dens styrke. Den er utstyrt med landminer, som effektivt kan ta ut hvilket som helst kjøretøy som måtte komme for nær. Landminene kan monteres og forlates, eller kastes direkte på et kjøretøy. Ingeniøren er også utstyrt med en skiftenøkkel som gjør at den kan reparere skadde kjøretøy. Man kan imidlertid ikke sitte inni kjøretøyet når det repareres, og det er begrensning for hvor mye man kan reparere et kjøretøy. På grunn av evnen til å reparere kjøretøy, er engeneer ofte foretrukket for spillere som foretrekker å bruke stridsvogner eller fly i spillet. Ingeniør-soldaten er også utsyrt med ex-pack (ligner på bunter med dynamitt i spillet), som kan plasseres og avfyres når et kjøretøy eller infanterisoldater kommer nær nok. Ingeniørsoldaten er også utstyrt med håndholdt pistol og en kniv, men er den eneste klassen som ikke er utstyrt med håndgranater.

 Kart 
Kartene i Battlefield 1942 er inspirert på virkelige slag fra Stillehavet, Øst-Europa, Vest-Europa og Nord-Afrika. Noen av de nyeste kartene har lagt tyngre vekt på spillbarhet enn historiske hendelser. I tillegg til originalkart og kart som følger med nyere offisielle patcher, er det laget en rekke kart av spillere, med mer eller mindre suksess. Enkelte av originalkartene finnes også i flere versjoner tilpasset turneringer.

 Navn Geografi De allierte Aksemaktene Antall spawn 
(utagbare inkl.)
(ev. båter med spawn
i parentes) Utagbart spawn Versjon først utgitt Battleaxe (eg. Operation of ...) Nord-Afrika Storbritannia Tyskland 8 Ja, begge 1.0 Bulge (eg. Battle of the...) Vest-Europa USA Tyskland 6 Ja, kun aksemaktenes base 1.0 Berlin Øst-Europa Sovjetunionen Tyskland 4 Ja, kun de alliertes base 1.0 El Alamein Nord-Afrika Storbritannia Tyskland 5 Ja, begge 1.0 Iwo Jima Stillehavet USA Japan 5 (2) Omdisk. (Stranden kan tas av de allierte, 
men ikke gjenerobres av aksemaktene 1.0 Omaha Beach Vest-Europa USA Tyskland 4 (1) Omdisk. (Stranden kan tas av de allierte, 
men ikke gjenerobres av aksemaktene 1.0 Stalingrad Øst-Europa Sovjetunionen Tyskland 5 Ja, begge 1.0 Tobruk Nord-Afrika Storbritannia Tyskland 7 Ja kun aksemaktens base 1.0Market GardenVest-EuropaStorbritanniaTyskland6Ja, begge1.0

I tillegg til kartene laget for «vanilla», er det laget en rekke egne kart til forskjellige moder. Enkelte av modiene har imidlertid tilpasset enkelte av originalkartene.

 Tilleggspakker 
Det er gitt ut to tilleggspakker til Battlefield 1942: Battlefield 1942: Road to Rome og Battlefield 1942: Secret Weapons of WWII.

Begge tilfører spillet nye våpen, kjøretøy og kart. Road to Rome fokuserer på kamper i Italia, og Secret Weapons fokuserer på kamper med sjeldne prototypevåpen.

 Referanser 

 Eksterne lenker 

 Battlefield 1942 hos Electronic Arts
 Battlefield 1942 hos DICE
 Norsk side om Battlefield og andre skytespill

1942
Kategori:Windows-spill
Kategori:Dataspill fra 2002
Kategori:Gullstikka-vinnere
Kategori:Mac OS-spill
Kategori:Dataspill utviklet i Sverige
Kategori:D.I.C.E. Awards-vinnere
Kategori:Golden Joystick Awards-vinnere
Kategori:Dataspill lagt til England